Mirelka
Mirelka – ežeras Lietuvoje, Zarasų rajone ir Latvijoje, Aukštutinės Dauguvos savivaldybėje, 1 km į šiaurės rytus nuo Turmanto. Lietuvai priklauso pusė ežero ploto. Ežero ilgis iš vakarų į rytus – 0,18 km, plotis – iki 0,06 km. Altitudė 129,9 m. Krantai žemi, pelkėti. Šiaurvakarinė, vakarinė pakrantės apaugusios mišku, kitose pakrantėse plyti pievos. Iš šiaurės vakarų į rytus ežerą prateka Straumenės upelis (Skirnos intakas, Dauguvos baseinas).